ከበሽታው ያገገሙ ሰዎች ቁጥር 934 ደረሰ
አዲስ አበባ፡- በኢትዮጵያ በትላትናው ዕለት 85 ሰዎች ከኮሮና ቫይረስ ማገገማቸውን ተከትሎ ከቫይረሱ ያገገሙ ሰዎች ቁጥር 934 መድረሱን የጤና ሚኒስቴር አስታወቀ፡፡
የጤና ሚኒስትሯ ዶክተር ሊያ ታደሰ በዕለታዊ የኮሮና ቫይረስ ሪፖርታቸው ላይ እንደገለጹት በትላንትናው ዕለት በ24 ሰዓት ውስጥ በተደረገው 4 ሺህ 853 የላብራቶሪ ምርመራ 195 ሰዎች የኮሮና ቫይረስ እንደተገኘባቸው ጠቁመዋል፡፡
በአጠቃላይ በኢትዮጵያ ቫይረሱ በምርመራ የተገኘባቸው ሰዎች ቁጥር 3 ሺህ 954 መድረሱንም የጤና ሚኒስትሯ አስታውቀዋል።
ከዚህም ባለፈ በህክምና ማዕከል ውስጥ በህክምና ላይ የነበሩ ሁለት ሰዎች ህይወት ማለፉን ሚኒስትሯ አስታውቀዋል፡፡ በአጠቃላይ በኢትዮጵያ ቫይረሱ የተገኘባቸው እና ህይወታቸው ያለፈ ሰዎች ቁጥር 65 ደርሷል።
በሌላ መልኩ በትላንትናው ዕለት ካገገሙት 85 ሰዎች ውስጥ 73 ከአዲስ አበባ፣ 5 ከኦሮሚያ ክልል፣ 5 ከአማራ ክልል እና 2 ከትግራይ ክልል መሆናቸውን ሚኒስትሯ አስታውቀዋል።
አዲስ ዘመን ሰኔ 12/2012